CELEX: 62012TN0053
Language: bg
Date: 2012-02-12 00:00:00
Title: Дело T-53/12: Жалба, подадена на 12 февруари 2012 г. — CF Sharp Shipping Agencies Pte/Съвет

24.3.2012   
            
            
               BG
            
            
               Официален вестник на Европейския съюз
            
            
               C 89/29
            
         Жалба, подадена на 12 февруари 2012 г. — CF Sharp Shipping Agencies Pte/Съвет
   (Дело T-53/12)
   2012/C 89/48
   Език на производството: английски
   
      Страни
   
   
      Жалбоподател: CF Sharp Shipping Agencies Pte Ltd (Сингапур, Сингапур) (представители: S. Drury, Solicitor, K. Adamantopoulos и J. Cornelis, lawyers)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отмени ab initio и с незабавно действие Регламент за изпълнение (ЕС) № 1245/2011 (1) на Съвета и Регламент (ЕС) № 961/2010 на Съвета (2), доколкото се отнасят до включването на жалбоподателя в приложение VIII към Регламент (ЕС) № 961/2010 на Съвета; и
            
         
               —
            
            
               да се осъди ответника да заплати съдебните разноски.
            
         
      Правни основания и основни доводи
   
   В подкрепа на жалбата си, жалбоподателят излага три правни основания.
   
               1.
            
            
               В първото правно основание жалбоподателят твърди, че като е приел, че той е фиктивно дружество на Islamic Republic of Iran Shipping Lines, притежавано и контролирано от последното, ответникът очевидно е изопачил фактите и е допуснал явна грешка в прилагането на член 16, параграф 2, буква г) от Регламент (ЕС) № 961/2010 на Съвета като е включил жалбоподателя в приложение VIII към посочения регламент.
            
         
               2.
            
            
               Във второто правно основание жалбоподателят твърди, че ответникът е нарушил задължението си за мотивиране по член 296 ДФЕС и член 36, параграф 3 от Регламент (ЕС) № 961/2010 на Съвета.
            
         
               3.
            
            
               В третото правно основание жалбоподателят твърди, че неизлагането на мотиви от ответника е довело до нарушаване на правото му на защита и по-специално на правото му да бъде изслушан и на правото на ефективен съдебен контрол.
            
         
      (1)  Регламент за изпълнение (ЕС) № 1245/2011 на Съвета от 1 декември 2011 за прилагане на Регламент (ЕС) № 961/2010 относно ограничителни мерки срещу Иран (ОВ L 319, 2011 г., стр. 11).
   
      (2)  Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007 (ОВ L 281, 2010 г., стр. 1).